text: Landsbyfest har stor succes
  24 juli 2014 kl. 14.57
  Landsbyen Skovby, med lidt over 300 indbyggere, har lokket op mod 3.000 besøgende til deres byfest. Torsdag aften holder de Skovby By Night igen.
  Det er en lille landsby, men mængden af aktiviteter er stor, når der afholdes ?Skovby By Night? for andet år i træk. Der er blandt udstilling af veteranbiler, hyggemusik ved brugsen og brandværnet griller pølser. Det er opskriften på en fest, der bliver taget rigtig godt imod.
  - I torsdags gik det over al forventning. Der kom mellem 2.500 og 3.000 mennesker, og det forventer vi også, der gør i aften, siger en af initiativtagerne til arrangementet, Charlotte Øberg til TV SYD.
  Initiativet blev sat i gang, fordi nogle ildsjæle i landsbyen syntes, der skete for lidt. Det blev så til et arrangement, hvis succes har overrumplet landsbyboerne bag.
  - Vi lavede det, fordi vi kedede os, men i år har der endda været folk, der har rykket deres ferie, kun fordi de gerne vil være med til ?Skovby By Night?, siger Charlotte Øberg til TV SYD
  